钦定古今图书集成/明伦汇编/氏族典/第350卷 > 《廖用贤尚友录》 > 邹用
## 钦定古今图书集成/明伦汇编/氏族典/第350卷 > 《廖用贤尚友录》 > 邹用

按《江西通志》：“用，字惟信，新昌人。读书好义。元末大乱，
与毛忠吾等纠义兵保乡曲，屡破贼将，抚恤流亡，宜
丰赖之。复说天完袁州守将欧普祥，附迎高皇于隆
兴帝，命仍充欧氏兵马元帅。洪武四年，帝命从宜春
侯黄彬收集乡寨头目，论功授雄武卫管军百户，命
子孙世袭。又以备倭功赠昭信校尉。”